ຊ່ອງ HBO Asia ກຽມສົ່ງ Halfworlds ເປີດເສິກ ຄົນ ແລະ ຜີສາດ
ກຽມສົ່ງທ້າຍປີເກົ່າກັບຊີຣີຄລາສສິກ ຕາມແບບສະບັບຂອງ HBO Asia original series ແລະ ຄັ້ງນີ້ເປັນຊີຣີແນວແຟນຕາຊີລະທຶກຂວັນທີ່ມີຊື່ວ່າ: Halfworlds ທີ່ເລົ່າເລື່ອງລາວການຕໍ່ສູ້ລະຫວ່າງມະນຸດກັບສິ່ງທີ່ມີຊີວິດເໜືອທຳມະຊາດ ພ້ອມລົງຈໍປາຍເດືອນພະຈິກ ປີ 2016 ນີ້.
HBO Asia ເຄີຍສ້າງຮູບເງົາແນວລະທຶກຂວັນສັນຊາດອິນໂດເນເຊຍ Dead Mine ໃນປີ 2012 ຕໍ່ມາປີ 2013 – 2014 ກໍ່ປ່ຽນໄປສ້າງຊີຣີສັນຊາດສິງກະໂປ 2 ເລື່ອງ ( ປີລະເລື່ອງ ) ໄດ້ແກ່ຊີຣີແນວດຣາມາ – ສືບສວນ Serangoon Road ແລະ ມິນິຊີຣີສະຫຍອງຂວັນ Grace ໂດຍລວມແລ້ວກະແສຕອບຮັບຂ້ອນຂ້າງໃຊ້ໄດ້ໂປຣດັກຊັນງານຄຸນນະພາບດີ ແຕ່ປີນີ້ 2015 HBO Asia ຈະກັບມາເປີດຕະຫຼາດອິນໂດເນເຊຍ ອີກຄັ້ງ ສ້າງຊີຣີຮູບເງົາແອັກຊັນ – ແຟນຕາຊີ – ລະທຶກຂວັນ ຄວບຄຸມການຜະລິດໂດຍບໍລິສັດເຈົ້າຖິ່ນ Infinite Studios ຊີຣີ Halfworlds ມີທັງໝົດຈຳນວນ 8 ຕອນ ກຳກັບໂດຍ Joko Anwar ຜູ້ກຳກັບເຊື້ອສາຍອິນໂດເນເຊຍ ທີ່ຫຼາຍປະສົບການ ຮ່ວມຂຽນບົດໂດຍ Collin Chang ນຳສະເໜີເລື່ອງລາວຕຳນານຜີສາດກະຫາຍເລືອດ ມີຊື່ວ່າ “Demit ” ທີ່ແຝງຕົວໃຊ້ຊີວິດຢູ່ທ່າມກາງຊຸມຊົນຄົນເດີນດິນຊາວຈາກາຕາ ມາດົນຫຼາຍຍຸກສະໄໝແລ້ວຈົນເຖິງປັດຈຸບັນ.
ປີສາດເຫຼົ່ານີ້ມີລັກສະນະພາຍນອກຄືມະນຸດທຸກປະການ ຂະນະດຽວກັນຄວາມລັບອັນມືດດຳ ແລະ ຕົວຕົນຂອງຜີສາດເຫຼົ່ານີ້ກໍ່ໄດ້ຮັບການປົກປິດປົກປ້ອງ ໂດຍຕະກູນຜູ້ມີອຳນາດກຸ່ມໜຶ່ງ ຢູ່ມາມື້ໜຶ່ງເຫດການລີ້ລັບເໜືອທຳມະຊາດທີ່ເອີ້ນວ່າ ” Gift ” ໄດ້ປະກົດຂຶ້ນເຮັດໃຫ້ໂລກມືດໄດ້ຮັບການເປີດເຜີຍອອກມາ ສິລະປະສາວຂ້າງຖະໜົນມີຊື່ວ່າ ຊາຣາ ພົບວ່າຕົນເອງຢູ່ເຄິ່ງກາງລະຫວ່າງສົງຄາມທີ່ໃກ້ຈະເລີ່ມຂຶ້ນ ມະນຸດ ແລະ ຜີສາດ ກຳລັງຈະຂ້າຟັນກັນຢ່າງດຸເດືອດສົມດຸນລະຫວ່າງ 2 ໂລກກຳລັງຈະປ່ຽນໄປຕະຫຼອດການ.
ທີມນັກສະແດງສັນຊາດອິນໂນເຊຍ ນຳໂດຍ Salvita Decorte, Reza Rahadian, Hannah Al – Rashid ລວມທັງນັກສະແດງສັນຊາດສິງກະໂປ Nathan Hartono ແລະ ນັກສະແດງເດັກນ້ອຍ ອາຍຸ 8 ປີ Puteri Balqis ທີ່ເຄີຍໄດ້ຮັບລາງວັນນັກສະແດງຍິງດີເດັ່ນ Asian Television Awards ປະຈຳປີ 2014.
ທີ່ມາ: siamdara.com/entertain/movie